Publication: Magyar Közlöny
Issue: MK-2010-131 (Year: 2010, Number: 131)
Era: contemporary
Section: szóló 2003. évi XCII. törvény (a továbbiakban: Art.) 55. §-ának (6) bekezdése szerint vezetett nyilvántartásából
Paragraph Index: 581

60. § A Kbt. 136/A. §-ának (1) bekezdése helyébe a következõ rendelkezés lép: „(1) A keretmegállapodásos eljárás két részbõl áll. Az elsõ részben az ajánlatkérõ (ajánlatkérõk) e fejezet szerinti nyílt vagy meghívásos eljárást köteles(ek) alkalmazni keretmegállapodás megkötése céljából. Az ajánlatkérõ tárgyalásos eljárást is alkalmazhat keretmegállapodás megkötése céljából, amennyiben a tárgyalásos eljárás alkalmazásának a 124. §, illetve 125. § szerinti feltételei fennállnak. Az elsõ rész szerinti eljárásban a 3–5. és 6–7. címek rendelkezéseit azzal az eltéréssel kell alkalmazni, hogy az építési beruházás dokumentációjának nem kell árazatlan költségvetést és az e törvény felhatalmazása alapján alkotott külön jogszabály szerinti terveket tartalmaznia. A második részben az ajánlatkérõ a keretmegállapodásban meghatározott közbeszerzési tárgyra kér ajánlato(ka)t és köt szerzõdést az adott közbeszerzés(ek) meg valósítására. Ha az elsõ rész szerinti eljárásban a dokumentáció nem tartalmazta az árazatlan költségvetést és e törvény felhatalmazása alapján alkotott külön jogszabály szerinti terveket, akkor azokat a második részben beszerzett közbeszerzési tárgyra vonatkozóan a konzultációra szóló felhívással vagy az ajánlattételi felhívással egyidejûleg kell megküldeni.”

Source: https://magyarkozlony.hu/hivatalos-lapok/48bf671df0b29479427507de6940e6202e0d2d0d/dokumentumok/f4251638855b1a0d403960609edd41bf8e52e96b/letoltes